Document ID: 32004D0835

KOMISIJAS LĒMUMS
(2004. gada 3. decembris),
ar ko apstiprina uzņēmumu apstiprināšanas plānus Kopienas iekšējai tirdzniecībai ar mājputniem un inkubējamām olām
(izziņots ar dokumenta numuru K(2004) 4544)
(Dokuments attiecas uz EEZ)
(2004/835/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
Ņemot vērā Padomes 1990. gada 15. oktobra Direktīvu 90/539/EEK par dzīvnieku veselības nosacījumiem, ar ko reglamentē mājputnu un inkubējamo olu tirdzniecību Kopienā un to ievešanu no trešām valstīm (1), jo īpaši 3. panta 2. un 3. punktu,
tā kā:
(1)
Ar Komisijas Lēmumu 92/139/EEK (2), 92/140/EEK (3), 92/141/EEK (4), 92/281/EEK (5), 92/282/EEK (6), 92/283/EEK (7), 92/342/EEK (8), 92/344/EEK (9), 92/345/EEK (10), 92/379/EEK (11), 92/480/EEK (12), 94/964/EK (13) un 95/141/EK (14) ir apstiprināti Dānijas, Īrijas, Francijas, Apvienotās Karalistes, Portugāles, Nīderlandes, Vācijas, Spānijas, Beļģijas, Itālijas, Somijas un Zviedrijas iesniegtie uzņēmumu plāni Kopienas iekšējai tirdzniecībai ar mājputniem un inkubējamām olām.
(2)
Ņemot vērā attīstību mājputnu nozarē, šīm dalībvalstīm un Austrijai pieprasīja atjaunināt savus plānus un vēlreiz iesniegt tos Komisijai.
(3)
Čehija, Igaunija, Kipra, Latvija, Lietuva, Ungārija, Malta, Polija, Slovēnija un Slovākija ir iesniegusi plānus Komisijai, lai apstiprinātu uzņēmumus Kopienas iekšējai tirdzniecībai ar mājputniem un inkubējamām olām.
(4)
Šie plāni atbilst Direktīvā 90/539/EEK noteiktajiem kritērijiem un, tos efektīvi īstenojot, tie ļauj sasniegt vēlamo mērķi.
(5)
Kopienas tiesību aktu skaidrības un konsekvences labad jāapstiprina grozītie plāni, ko iesniegušas dalībvalstis, un plāni, ko iesniegušas jaunās dalībvalstis un Austrija.
(6)
Tādēļ attiecīgi Lēmumi 92/139/EEK, 92/140/EEK, 92/141/EEK, 92/281/EEK, 92/282/EEK, 92/283/EEK, 92/342/EEK, 92/344/EEK, 92/345/EEK, 92/379/EEK, 92/480/EEK, 94/964/EK un 95/141/EK jāatceļ un jāaizstāj ar šo lēmumu.
(7)
Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Uzņēmumu apstiprināšanas plāni Kopienas iekšējai tirdzniecībai ar mājputniem un inkubējamām olām, kurus iesniegušas pielikumā uzskaitītās dalībvalstis, tiek apstiprināti.
2. pants
Lēmumi 92/139/EEK, 92/140/EEK, 92/141/EEK, 92/281/EEK, 92/282/EEK, 92/283/EEK, 92/342/EEK, 92/344/EEK, 92/345/EEK, 92/379/EEK, 92/480/EEK, 94/964/EK un 95/141/EK tiek atcelti.
3. pants
Šis lēmums ir adresēts dalībvalstīm.
Briselē, 2004. gada 3. decembrī

Labels: 17
7
0
3
6
18
15